વધુમાં અમિત શાહ તેમના આ પ્રવાસ દરમિયાન ૭ નવેમ્બરે ગુજરાત ગૌરવ સંપર્ક યાત્રાની પણ શરૂઆત કરશે. જે ૧૨ નવેમ્બર સુધી ચાલશે. અને તેમાં ભાજપના અન્ય મોટા નેતાઓ પણ એક પછી એક જોડાઇને લોકોથી જનસંપર્ક વધારવા અને ભાજપ સરકારના કાર્યોનું પ્રચાર કરવાનું કામ કરશે. આમ રાહુલ ગાંધી પછી અમિત શાહ તેમની આ મુલાકાત દરમિયાન ગુજરાત વિધાનસભાની ચૂંટણી પહેલા રાહુલના સવાલોનો જવાબ આપશે. નોંધનીય છે કે પાટીદાર અનામત આંદોલન પછી ભાજપનું લોકો સાથે જનસંપર્ક કરવું મુશ્કેલ થઇ રહ્યું છે. ત્યારે અમિત શાહ દ્વારા શરૂ કરવામાં આવેલ ગુજરાત ગૌરવ સંપર્ક યાત્રા કેટલી સફળ રહે છે તે જોવું રહ્યું.